b'\n_START_ARTICLE_\nTokio Hotel\n_START_SECTION_\nHistorie\n_START_PARAGRAPH_\nDe eneggede tvillingene Bill Kaulitz og Tom Kaulitz ble f\xc3\xb8dt 1. september 1989 i Leipzig. De har opptr\xc3\xa5dt siden de var ni \xc3\xa5r gamle. Etter et show i byen Magdeburg i 2001, m\xc3\xb8tte de Gustav Sch\xc3\xa4fer og Georg Listing. Deres sammenfallende musikksmak f\xc3\xb8rte til stiftelsen av bandet Devilish, som lagde ett album. Det ble bare produsert 250 eksemplarer av dette albumet. I 2003 ble gruppen kjent med musikkprodusenten Peter Hoffmann og like etter signerte de kontrakt med Universal Music Domestic Division i Hamburg. De var da kjent som Tokio Hotel. Ved hjelp av profesjonelle skrev Bill flertallet av sangene i albumet Schrei (\xc2\xabSkrik\xc2\xbb).\n_START_SECTION_\nMusikk\n_START_PARAGRAPH_\nMusikkvideoen av debutsingelen \xc2\xabDurch den Monsun\xc2\xbb (\xc2\xabGjennom monsunen\xc2\xbb) har v\xc3\xa6rt spilt p\xc3\xa5 tysk TV siden juli 2005. Singelen kom opp p\xc3\xa5 15.-plass den 20. august p\xc3\xa5 en tysk musikkanal, og n\xc3\xa5dde opp til 1.-plass den 26. august. Den klatret ogs\xc3\xa5 opp til 1.-plass p\xc3\xa5 en \xc3\xb8sterriksk musikkanal. Den andre videoen, Schrei, klatret ogs\xc3\xa5 opp til f\xc3\xb8rsteplass over hele Europa. De slapp ut albumet Schrei i september 2005. Tidlig i 2006 ble deres tredje musikkvideo, \xc2\xabRette Mich\xc2\xbb (tysk for \xc2\xabredd meg\xc2\xbb) lansert. Denne videoen var forskjellig fra den opprinnelige versjonen p\xc3\xa5 deres f\xc3\xb8rste album, p\xc3\xa5 grunn av Bills stemmeskifte og noen instrumentale forandringer. \xc2\xabRette Mich\xc2\xbb kom ogs\xc3\xa5 p\xc3\xa5 1.-plass._NEWLINE_Nyutgivelsen av det f\xc3\xb8rste albumet var grunnet Bills stemmeutvikling, samt for \xc3\xa5 utgi tre nye sanger: \xc2\xabSchwarz\xc2\xbb (\xc2\xabsvart\xc2\xbb), \xc2\xabBeichte\xc2\xbb (\xc2\xabtilst\xc3\xa5else\xc2\xbb) og \xc2\xabThema nr.1\xc2\xbb 1. mars 2006 ble tittelen: Schrei: so laut du kannst (Schrei \xe2\x80\x93 Noch Lauter Edition), (\xc2\xabSkrik: s\xc3\xa5 h\xc3\xb8yt du kan (Skrik: Enda h\xc3\xb8yere versjon)\xc2\xbb). September 2006 ble deres fjerde og siste singel \xc2\xabDer letzte Tag\xc2\xbb (\xc2\xabden siste dagen\xc2\xbb) fra albumet Schrei gitt ut. Denne sangen n\xc3\xa5dde ogs\xc3\xa5 opp til 1.-plass. Videoen for \xc2\xabDer Letzte Tag\xc2\xbb inneholder ogs\xc3\xa5 bonusmaterialet \xc2\xabWir Schliessen Uns Ein\xc2\xbb (\xc2\xabVi l\xc3\xa5ser oss inne\xc2\xbb). I februar 2007 ga de ut albumet, Zimmer 483 (\xc2\xabRom 483\xc2\xbb), og deres f\xc3\xb8rste singel fra den CD-en var \xc3\x9cbers Ende der Welt (\xc2\xabp\xc3\xa5 verdens ende\xc2\xbb), som fikk navnet Ready, Set Go! p\xc3\xa5 engelsk. H\xc3\xb8sten 2007 vant de en pris p\xc3\xa5 MTV og var nominert til enda en. Deres nyeste sang heter \xc2\xab1000 Meere\xc2\xbb (1000 hav) og er ogs\xc3\xa5 fulgt opp med en musikkvideo._NEWLINE_V\xc3\xa5ren 2007 ble musikkvideoen og singelen Spring Nicht (\xc2\xabIkke hopp\xc2\xbb) gitt ut, og 4. juni 2007 kom den engelske CD-en Scream (\xc2\xabSchrei\xc2\xbb, \xc2\xabSkrik\xc2\xbb). Senere vil ogs\xc3\xa5 Zimmer 483 bli gitt ut p\xc3\xa5 engelsk med tittelen Room 483._NEWLINE_I 2009 ga de ut Humanoid, som ble gitt ut b\xc3\xa5de p\xc3\xa5 tysk og engelsk, og i starten av 2010 la de ut p\xc3\xa5 en turne i forbindelse med utgivelsen, Humanoid City Tour. De opptr\xc3\xa5dte i Oslo 3. mars 2010. Etter turnen ble utgitt en live-CD og en live-DVD, kalt Humanoid City Live.\n_START_SECTION_\nKritikk, strid og popularitet\n_START_PARAGRAPH_\nTokio Hotel er mest popul\xc3\xa6r blant ten\xc3\xa5ringer, som spesielt gir sin oppmerksomhet til vokalisten Bill Kaulitz og tvillingbroren Tom Kaulitz. Det har v\xc3\xa6rt en strid om Bills stil (svartfarget h\xc3\xa5r,skikkelig bakoversveis, svart neglelakk og ukonvensjonell garderobe).'